|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533**e-mail:** **info@rigasfereospeiraias.gr** **http://www.rfp.gr** |



ΠΕΙΡΑΙΑΣ 02/06/2025, Α.Π: 178

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ, ΣΕΠΕ ΗΡΑΚΛΕΙΟΥ «ΔΟΜΗΝΙΚΟΣ ΘΕΟΤΟΚΟΠΟΥΛΟΣ»

**Θέμα: Ψήφισμα συμπαράστασης εν όψει της εκδίκασης αίτησης ακύρωσης καθαιρέσεων των 3 διωκόμενων συναδελφισσών του Σ.Ε.Π.Ε. Ηρακλείου «Δομήνικος Θεοτοκόπουλος»**

Το Δ.Σ. του Α΄ Συλλόγου Εκπαιδευτικών Π. Ε. Πειραιά «Ρήγας Φεραίος» καταγγέλλει την επιχείρηση τρομοκράτησης εκπαιδευτικών Α/βάθμιας και Β/βάθμιας εκπαίδευσης και τη βιομηχανία απειλών, πιέσεων, καθαιρέσεων και παραπομπών στα πειθαρχικά που στόχο έχει να κάμψει τις αντιστάσεις τους προκειμένου να υλοποιηθεί η αντιεκπαιδευτική κυβερνητική πολιτική.

Καταδικάζουμε την ενέργεια του Δ/ντή Εκπαίδευσης Ηρακλείου που υλοποιώντας αυτή την πολιτική καθαίρεσε από θέση ευθύνης και παρέπεμψε σε πειθαρχικά τις 3 συναδέλφισσες μας, ενώ γνωρίζει ότι συμμετέχουν σε νόμιμα προκηρυγμένη απεργία-αποχή (Ολομέλεια Προέδρων 1/4/2024 και 93η Γ.Σ. ΔΟΕ).

Στηρίζουμε τις συναδέλφισσες (προϊσταμένη του Νηπ. Κοκκίνη Χάνι, προϊσταμένη του 4ου Νηπ. Αγ. Μαρίνας και Δ/ντρια του Δ.Σ. Γέργερης) που βάζουν πάνω από τη θέση ευθύνης τη συνείδησή τους και τον αγώνα υπεράσπισης του δημόσιου σχολείου και των μορφωτικών δικαιωμάτων των παιδιών.

Στις 12 Ιουνίου 2025 εκδικάζεται η υπόθεση των τριών συναδελφισσών στο Διοικητικό Εφετείο Χανίων σχετικά με την αίτηση ακύρωσης της απόφασης.

**Οι διώξεις εκπαιδευτικών μάς αφορούν όλες και όλους. Θα συνεχίσουμε τον αγώνα μέχρι την οριστική και πλήρη δικαίωση των συναδελφ(ισσ)ων μας! Απαιτούμε να αποσυρθούν άμεσα όλες οι διώξεις! Να σταματήσει η προσπάθεια τρομοκράτησης!**

Φοβούνται ότι, παρά τις διώξεις και την τρομοκρατία, συνεχίζουμε αταλάντευτα να παλεύουμε για τα σύγχρονα δικαιώματά μας,  τα μορφωτικά δικαιώματα των μαθητών/τριών μας, για αποκλειστικά δημόσια και δωρεάν παιδεία για όλα τα παιδιά!

**Στο πλευρό των συναδελφισσών μας μέχρι τη νίκη!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |
|  |